ועדת הפנים ואיכות הסביבה, כנסת 17, פרוטוקול מספר 192, 2007-07-17 09:50

אופיר פינס-פז: חברים, הנושא הבא על סדר היום הוא הצעת חוק בית יד לבנים.

אופיר פינס-פז: לכל האורחים שבאו אני אומר - אין דיון.

אחמד טיבי: אנחנו ביטלנו את סדר היום?

אופיר פינס-פז: לא, הוספתי סעיפים.

אחמד טיבי: אפשר הצעה לסדר?

אופיר פינס-פז: כן.

אחמד טיבי: אנשי הוועדה התחננו שאנחנו נעשה את החוק שלי ב-9:30, ב-10:00 יש לי הצעת חוק אחרת בוועדת העבודה והרווחה.

אחמד טיבי: תודיעו לנו לפחות כשיש שינוי על סדר היום.

אופיר פינס-פז: אתה צודק, ההערה הזאת היא מאוד נכונה.

אופיר פינס-פז: צריך להודיע למי שהוא חבר ועדה, ובוודאי למי שהוא לא חבר ועדה.

אופיר פינס-פז: אנחנו רוצים לעשות שני שינויים בחוק של חבר הכנסת מרגי.

אופיר פינס-פז: אחד, לגבי חברי הוועד המנהל – אמרנו: 3(ב) "חבר ועד מנהל יתמנה לתקופה של חמש שנים", וזה נדמה לי היה כבר.

עידו בן יצחק: צריך לקבוע פה האם זה תקופה יחידה או יותר מתקופה אחת?

אופיר פינס-פז: לא צריך לקבוע את זה.

אופיר פינס-פז: אתה חושב שצריך לקבוע, ואני חושב שלא צריך לקבוע.

אופיר פינס-פז: זה לא ייקבע.

אופיר פינס-פז: אנחנו עוברים ל-(ג).

דוד אזולאי: רגע, מה אתה עושה עם סעיף (ב)?

אופיר פינס-פז: חבר ועד המנהל יתמנה לתקופה של חמש שנים - זהו.

אופיר פינס-פז: " (ג) נציג שמונה לפי סעיף קטן (א)(2) או (3) לא יקבל שכר בעד שירותיו במילוי תפקידו בוועד המנהל.

אופיר פינס-פז: "

יעקב מרגי: זו היתה כוונת המכוון גם.

אופיר פינס-פז: כן, פה הכוונה היא גם לעובדי עירייה.

אופיר פינס-פז: שיהיה ברור לא רק לנציג ציבור, אלא גם לנציגים של ראש העיר מתוך העירייה לא יקבלו שכר נוסף – שיהיה ברור הדבר הזה.

תומר רוזנר: גם לא גמול והוצאות.

תומר רוזנר: כתוב רק שכר.

אסתרינה טרטמן: בדיוק, מה עם גמול והוצאות?

אופיר פינס-פז: חברים, הדברים האלה צריכים להיות מלובנים לפני.

אופיר פינס-פז: נציג לא יקבל שכר, גמול והוצאות.

אופיר פינס-פז: הדבר האחרון הוא לגבי הוראת המעבר כדי לא ליצור אי בהירות - מרגע שהחוק נכנס אנחנו כותבים הוראת מעבר: "על בית יד לבנים שהיה קיים ערב תחילתו של חוק זה, יחולו הוראות חוק זה, ואולם חברי ועד מנהל או בעלי תפקיד דומה בבית יד לבנים כאמור, יחדלו לכהן בתפקידם בתום שלושה חודשים מיום תחילתו של חוק זה" אנחנו נותנים שלושה חודשים לא באופן מיידי.

אופיר פינס-פז: יהיו לכם שלושה חודשים להתארגן, לארגן, להוציא מינויים – כל דבר.

קריאה: רק בבתים שיש.

אופיר פינס-פז: כן, איפה שאין – אין.

אופיר פינס-פז: מקובל עליכם.

מגלי והבה: חברים, שכחנו דבר הכי חשוב.

מגלי והבה: אמרנו שהצעת חוק זו לא חלה על בית יד לבנים הדרוזים והבדווים.

אופיר פינס-פז: לא שכחנו.

מגלי והבה: איפה זה מופיע?

עידו בן יצחק: סעיף 8.

אופיר פינס-פז: "סעיף 8 – הוראות חוק זה לא יחולו על בית יד לבנים שאינו בית יד לבנים מקומי.

אופיר פינס-פז: "

מגלי והבה: אבל סליחה, הרי חלק מבתי יד לבנים גם הדרוזים וגם הבדווים יש להם סניפים שהם נחשבים מקומיים.

עידו בן יצחק: האם הרשות המקומית היא זו שהקימה אותם?

מגלי והבה: לא.

עידו בן יצחק: בית יד לבנים מקומי זה בית יד לבנים שהרשות המקומית היא זו שהקימה אותו.

עידו בן יצחק: אם הרשות לא הקימה אותם - - -

מגלי והבה: אולי לכתוב את זה.

עידו בן יצחק: זה כתוב.

תומר רוזנר: בית יד לבנים בעיר הכרמל, הוקם על-ידי העירייה.

מגלי והבה: לא.

אופיר פינס-פז: או,קי, אנחנו נכתוב את זה אחרת שיהיה ברור: הוראות חוק זה - - -

עידו בן יצחק: אדוני, בסעיף 2 כתוב: "במסגרת סמכויותיה רשאית רשות מקומית להקים בתחומה בית יד לבנים (להלן-בית יד לבנים מקומי)..."

אסתרינה טרטמן: זה מיוחד רק לרשויות מקומיות.

עידו בן יצחק: רשות מקומית שהקימה בית יד לבנים מקומי שעליו חל החוק, זה רק כאלה שהרשות המקומית הקימה.

מגלי והבה: למה לנו לסבך את העניינים במקום לפתור אותם?

מגלי והבה: היום בפועל יש שני בתי יד לבנים גדולים.

מגלי והבה: אחד בצומת המוביל של הבדווים, וגם בעיר הכרמל.

מוחמד כעבייה: סליחה, אתר ממלכתי למגזר הבדווי.

מגלי והבה: כן, אתר ממלכתי.

מגלי והבה: וגם בעיר הכרמל.

מגלי והבה: יש להם סניפים שקשורים לאותו - - -

אופיר פינס-פז: האם לפטור את שני אלה?

אסתרינה טרטמן: לא לפטור.

אסתרינה טרטמן: תכתוב שהדבר הזה מחייב רק רשויות מקומיות.

אופיר פינס-פז: לפטור את שני אלה?

מגלי והבה: אלה והסניפים שלהם.

אופיר פינס-פז: למה גם את הסניפים?

מגלי והבה: כי הסניפים שלהם הם אלה שקשורים יחדיו.

מגלי והבה: דרך אגב, אנחנו מכינים הצעת חוק לבית יד לבנים הדרוזים והבדווים.

אסתרינה טרטמן: זה לא קשור לרשות מקומית, החוק ממילא לא חל עליהם.

אופיר פינס-פז: האם זה עונה על הצרכים או לא? "הוראות חוק זה לא יחולו על בית יד לבנים שאינו בית יד לבנים מקומי", וכתוב שבית יד לבנים מקומי הוקם על-ידי רשות מקומית.

אופיר פינס-פז: האם זה בסדר או לא בסדר?

דוד אזולאי: הרי אלה לא הוקמו על-ידי הרשות המקומית.

אסתרינה טרטמן: כן, זה לא רלוונטי, זה לא חל.

מוחמד כעבייה: אנחנו ממלכתיים.

יעקב מרגי: אצלם זה ממלכתי, זה לא בחוק הזה.

אופיר פינס-פז: אם המועצה בבית ג'אן תחליט להקים, ותקים זאת בכספה - מה שזה כנראה חזון אחרית הימים - אז זה יהיה.

קריאה: כרגע דלייה ועוספייה זה עמותה.

מגלי והבה: אם יקימו - מצוין.

מגלי והבה: אבל בינתיים זה לא קיים.

אופיר פינס-פז: אם יקימו - אתה מסכים איתי שראש הרשות יהיו לו נציגים?

מגלי והבה: אם הוא מקים – כן.

מגלי והבה: אבל, - - -

אופיר פינס-פז: חברים, תודה.

אופיר פינס-פז: מי בעד?

אופיר פינס-פז: מי נגד?

אופיר פינס-פז: מי נמנע?

אופיר פינס-פז: ה צ ב ע ה בעד – רוב נגד – אין נמנעים – אין הצעת חוק בית יד לבנים, התשס"ז-2007, (פ/3220), אושרה להעלאה לקריאה שנייה ושלישית.

דוד אזולאי: זה קריאה שנייה ושלישית?

אופיר פינס-פז: כן.

דוד אזולאי: אני מבקש הסתייגות.

אופיר פינס-פז: להכין הסתייגות לחבר הכנסת אזולאי.

יעקב מרגי: אני רוצה להודות ליושב ראש על האינטנסיביות בטיפול בהצעת החוק.

אופיר פינס-פז: ותעשה מאמץ שוועדת שרים לענייני חקיקה תשנה את ה - - -.

אופיר פינס-פז: שמעתי שהיא התנגדה.

אופיר פינס-פז: .

יעקב מרגי: היא התנגדה.

יעקב מרגי: יום ראשון דיברתי עם השרים, ואני מקווה ש - - -

אופיר פינס-פז: למה היא התנגדה?

יעקב מרגי: שר חדש, ניתן לו מאה ימי חסד.

אופיר פינס-פז: תודה רבה.